Studiu AON - Securitate Cibernetică: Atacurile cibernetice : o amenințare de 8,44 trilioane de dolari
Experții în securitate cibernetică invitați în cadrul webinarului 'Riscurile Cibernetice: de la amenințare, la soluții' din data de 27 noiembrie 2024, organizat de Aon România, unul dintre liderii globali în furnizarea de soluții de management al riscului, brokeraj de asigurări și reasigurări corporate, estimează atacurile cibernetice care au loc zilnic la o valoare de 8,44 trilioane de dolari, valoare care va crește la aproximativ 24 trilioane de dolari în 2027. Tot în cadrul evenimentului, invitații au atras atenția asupra faptului că acestea reprezintă doar o parte a complexității suprafeței de risc pentru organizațiile din întreaga lume care adoptă tehnologii noi de tipul AI sau active digitale.